Translate the text from Welsh to English.



 
Rwyf unwaith eto wedi galw ar Lywodraeth y DU i adfer ei chyllid ar gyfer Taliadau Disgresiwn at Gostau Tai yn dilyn cylch arall o doriadau sylweddol i'r ffynhonnell werthfawr hon o gyllid.


Defnyddir Taliadau Disgresiwn at Gostau Tai gan awdurdodau lleol i liniaru effeithiau diwygiadau lles eraill gan gynnwys helpu pobl y mae'r cap ar fudd\-daliadau yn effeithio arnynt, newidiadau i'r lwfans tai lleol a'r dreth ystafell wely.


Mae'r taliadau hyn yn helpu i atal tenantiaid rhag mynd i ôl\-ddyledion rhent, ac ar adeg pan fo pobl yn wynebu argyfwng costau byw a rhenti preifat yn cynyddu mae'n amhosibl deall pam mae llywodraeth y DU wedi penderfynu gwneud toriadau mor llym.


Mae'r gostyngiad yn y cyllid ar gyfer Taliadau Disgresiwn at Gostau Tai sydd ar gael i awdurdodau lleol Cymru yn y flwyddyn ariannol hon yn cyfateb i doriad o tua 27% \- £2\.3 miliwn \- o'i gymharu â 2021\-22\.


Mae hyn yn dilyn gostyngiad blaenorol o £1\.8m (18%) gan Lywodraeth y DU yn 2021\-22 o'i gymharu â'r flwyddyn ariannol flaenorol.


Rhoddodd Llywodraeth Cymru £4\.1m i'r gronfa hon y llynedd i liniaru'r gostyngiad hwn er mwyn cydnabod pwysigrwydd y gronfa hon, yn enwedig yng nghyd\-destun COVID a phwysau ariannol eraill ar aelwydydd.


Roeddwn wedi gobeithio y byddai Llywodraeth y DU yn cynyddu'r cyllid sydd ar gael i awdurdodau lleol, yn enwedig wrth iddynt barhau i rewi'r Lwfans Tai Lleol a'r pwysau ariannol y mae teuluoedd yn eu hwynebu o ganlyniad i’r argyfwng costau byw presennol.


Yr wythnos hon, rwyf wedi ysgrifennu at yr Ysgrifennydd Gwladol dros Waith a Phensiynau unwaith eto yn amlinellu’r ffaith y bydd y dystiolaeth a ddefnyddir gan swyddogion rhenti ar gyfer pennu cyfraddau'r Lwfans Tai Lleol wedi dyddio o dros dair blynedd a hanner erbyn mis Mawrth 2023 ac felly nid yw’n ystyried y cynnydd sylweddol iawn mewn lefelau rhent mewn rhai ardaloedd.


Mae'r ddau ffactor hyn yn unig yn creu problem fforddiadwyedd enfawr i rentwyr. Bydd gostyngiad yn y cymorth ar gyfer Taliadau Disgresiwn at Gostau Tai gan Lywodraeth y DU yn gwaethygu sefyllfa'r rhai sydd eisoes yn wynebu’r argyfwng costau byw ac yn anochel bydd yn arwain at galedi pellach a mwy o bobl yn cael eu troi allan, gyda'r effaith enfawr ar iechyd meddwl a chorfforol pobl a ddaw yn sgil hyn.


Mae'r datganiad hwn yn cael ei gyhoeddi yn ystod y toriad er mwyn rhoi'r wybodaeth ddiweddaraf i'r aelodau. Os bydd aelodau'n dymuno i mi wneud datganiad pellach neu ateb cwestiynau ar hyn pan fydd y Senedd yn dychwelyd, byddwn yn hapus i wneud hynny.







Translation:


 
I have once again called on the UK Government to reinstate its funding for Discretionary Housing Payments (DHP) following another round of substantial cuts to this valuable source of funding.


Discretionary Housing payments are used by local authorities to mitigate the impacts of other welfare reforms including helping people affected by the benefit cap, local housing allowance changes and the bedroom tax.


These payments help prevent tenants from getting into rent arrears and at a time when people are facing a cost of living crisis and private rents are increasing it is impossible to fathom why the UK government has seen fit to inflict such savage cuts.


The reduction in DHP funding available to Welsh local authorities in this financial year, amounts to approximately a 27% cut \- £2\.3 million \- compared to 2021\-22\.


This follows a previous reduction in 2021\-22 by the UK Government of £1\.8m (18%) compared to the previous financial year.


The Welsh Government topped\-up this fund last year by £4\.1m to mitigate the reduction in recognition of the importance of this fund, particularly in the context of COVID and other household financial pressures.


I had hoped the UK Government would increase the funding available to local authorities, especially as it continues to freeze Local Housing Allowance and the financial pressures families are experiencing, caused by the current cost of living crisis.


I have this week written to the Secretary of State for Work and Pensions once again outlining the evidence used by rent officers for setting the LHA rates will be three\-and\-a\-half years out of date by March 2023 and therefore does not take account of the very significant increases in rent levels in some areas.


These two factors alone are creating a huge affordability issue for renters. A reduction in DHP support from the UK Government will exacerbate the plight of those already experiencing the cost of living crisis and inevitably lead to further hardship and eviction, with the enormous impact on people’s mental and physical health that this brings with it.


This statement is being issued during recess in order to keep members informed. Should members wish me to make a further statement or to answer questions on this when the Senedd returns I would be happy to do so.